open-index/open-wikipedia-markdown huggingface dataset:
כימרת רפאים שחורה

**כימרת רפאים שחורה** (*Hydrolagus homonycteris*), היא מין במשפחת הכימריים. המין חי בסמוך לחופי אוסטרליה וניו זילנד, בדרום-מערב האוקיינוס השקט.

למרות שלעיתים הכימרה נתפסת ברשת, אינה בסכנה והיא מוגדרת כ"ללא חשש" על ידי האיגוד הבינלאומי לשימור הטבע (IUCN).

## טקסונומיה ואטימולוגיה
כימרת הרפאים השחורה תוארה על ידי דומיניק א. דידייה בשנת 2008. שם הסוג שלו, *Hydrolagus*, מגיע מהמילים היווניות *הידרו*, שפירושן "מים" *ולגוס*, שפירושו "ארנבת". השם הספציפי, *homonycteris*, מורכב מהמילה *homo*, המילה הלטינית לאדם, ו-*nycteris*, עטלף. שמו נלקח על שם תומאס א. גריפית'ס, פרופסור באוניברסיטת וסליאן באילינוי, שתלמידיו כינו אותו "איש עטלף".

לכימרה קירבה טקסונומית לכימרת התהומות.

## תיאור
צבעה נע בין שחור לחום כהה וקוץ בעל ארס בסנפיר הגב.
שוני בין הזויגים:
תוחלת חיים וגודל-
נקבות- בין 4 ל-6 שנים ומגיעות ל-70 סנטימטרים.
זכרים- בין 2 ל-3 שנים ומגיעים ל-60 סנטימטרים.

## תפוצה ובית גידול
כימרת הרפאים השחורה חיה בדרום-מערב האוקיינוס השקט מול חופי דרום-מזרח אוסטרליה, בניו זילנד מרכס מערב נורפוק ועד למישור קמפבל. באוסטרליה היא חיה בעומק של 870–1,450 מטר ובניו זילנד ב־500–1,400 מ'.

## קישורים חיצוניים

## הערות שוליים

קטגוריה:מינים ללא חשש
קטגוריה:כימראים
גשר שדרות בן-גוריון

**גשר שדרות בן-גוריון** או **גשר נחל ענבה השלישי** או **גשר כביש 4 פנימי** הוא גשר לכלי רכב, רוכבי אופניים ולהולכי רגל במודיעין-מכבים-רעות, העובר מעל נחל ענבה ומחבר את הפארק הטכנולוגי לכביש 431 ולתחנת הרכבת פאתי מודיעין. על הגשר עובר שדרות בן-גוריון המתחבר לכביש 431.
החלק המזרחי של הגשר נבנה ונפתח לתנועה בשנת 2014 והחלק המערבי של הגשר נבנה על ידי חברת אולניק וחברת וי. גולד ונפתח לתנועה בשנת 2023.

## מבנה הגשר ותיאור
הגשר הוא באורך של כ-200 מטר ומתנשא לגובה של כ-20 מטרים, הוא כולל 7 נציבים ו-6 מפתחים של כ־35 מטר כל אחד. הגשר בנוי מקורות טרומיות דרוכות בדריכת קדם. הגשר, בעצם, מהווה זוג של גשרים צמודים, שנבנו בשנים שונות.

## כבשני סיד
מתחת לגשר ובקרבתו נמצאים מספר כבשני סיד מתקופות שונות. בעתיד מתוכנן לקום באזור פארק ארכאולוגי.

## גלריה

## קישורים חיצוניים

* יהודה גולן, מליגד לישפרו בשישים שניות, 3 ביוני 2014, אתר mnews
* יהודה גולן, הכביש המחבר את 443 ל-431 יפתח, 23 בפברואר 2014, אתר mnews
*  תיאור הפרויקט בדף הפייסבוק של שבתשתיות
* ביצוע גשר מערבי מעל וואדי ענבה והרחבת כביש 4 ושיקום אנדרטת הצנחנים בפארק הטכנולוגי במודיעין, אתר חברת אולניק
* כביש 4 מודיעין, ענבה אתר חברת vgold

## הערות שוליים

בן-גוריון
יורי אסטרין

**יורי אסטרין**  (ברוסית: **Юрий Захарович Эстрин** ; נולד ב-12 באפריל 1946, בילוהירסק) הוא מדען סובייטי ממוצא יהודי. הוא מתמחה בתחום הנדסת חומרים.
## קורות חיים
יורי אסטרין נולד בשנת 1946 בבילוהירסק שבחצי האי קרים למשפחה יהודית. לאחר סיום לימודי בית ספר הוא נסע למוסקבה והתקבל ללימודים באוניברסיטה הלאומית למחקר גרעיני. לאחר סיום הלימודים הוא התחיל לעבוד במכון לקריסטלוגפריה של אקדמיה למדעים של ברית המועצות ובשנת 1975 סיים עבודת תואר שלישי.

בשנת 1979 אסטרין עזב את ברית המועצות. מספר שנים הוא עבד ב-RWTH אוניברסיטת אאכן ובאוניברסיטה טכנית של המבורג.

בשנת 1992 אסטרין עבר לאוסטרליה ועבד במוסדות להשכלה גבוהה שונות. משנת 2007 הוא מכהן כפרופסור באוניברסיטת מונש.

אסטרין מתמחה בהנדסת חומרים ויצירת חומרים על בסיס ננוטכנולוגיה. הוא כתב מעל ל-500 מאמרים ובבעלותו 10 פטנטים.

אסטין קיבל מספר פרסים על הישגיו במדע. בשנת 1997 הוא התקבל החבר חוץ באקדמיה למדעים של ברית המועצות.

בשנת 2013 אסטרין זכה במענק גדול להקמת מעבדה במוסקבה עד לשנת 2015. הוא בעל מדד הירש 64.

בשנת 2013 אסטרין התקבל לאקדמיה למדעים של אוסטרליה.

ביתו של אסטרין מאשה ניב מכהנת כפרופסור באוניברסיטה העברית בירושלים. בנו דניאל חבר בלהקת וויאג'ר.

## קישורים חיצוניים
* ביוגרפיה 
* ביוגרפיה 
* מאמרים של אסטרין

קטגוריה:מדענים יהודים סובייטים
קטגוריה:מדענים גרמנים
קטגוריה:מדענים אוסטרלים
קטגוריה:יהודים חברי האקדמיה הרוסית למדעים
קטגוריה:סובייטים שנולדו ב-1946
ארמיטרון

ממוזער|שעון ארמיטרון אוטומטי.
**ארמיטרון** (באנגלית: **Armitron**) הוא מותג שעונים המיוצר על ידי תאגיד א. גלוק  היושב בליטל נק שבמדינת ניו יורק. החברה נוסדה ב-1975 על ידי יוג'ין גלוק, שורד שואה. מאז 1999 מחזיקה ארמיטרון בנתח השוק החמישי בגודלו למותג בארצות הברית.

## היסטוריה
עת יוסדה החברה, היה תאגיד א. גלוק חלק מתאגיד ארמין. החברה התמחתה בייצור שעוני LED דיגיטליים בעלי חמש פונקציות (שעות, דקות, שניות, תאריך ויום). השם "ארמיטרון" הוא הלחם של מילים "ארמין" ו"אלקטרוניקה". החברה השתמשה בעיקר בגופי שעונים שיוצרו בשווייץ וברצועות מתוצרת הונג קונג. השעונים הורכבו במפעל ייעודי בארלינגטון בטקסס.

בסוף שנות ה-70 נפרדו תאגיד א. גלוק ותאגיד ארמין. תאגיד א. גלוק הפך לחברה פרטית ושמר על המותג "ארמיטרון". עם התפתחות הטכנולוגיה החליפו מסכי ה-LCD את מסכי ה-LED, ויחד עם מנגנוני קוורץ מתוצרת יפן ייצרה החברה שעונים עמידים ומדויקים. בהמשך דרכה הוסיפה החברה לשעוניה פונקציות נוספות כמו שעון מעורר וכרונוגרף.

במהלך שנות ה-80 הפכה ארמיטרון מזוהה עם ספורטאים מקצועיים וקבוצות ספורט מקצועיות עימן יצרה קשרים. בין הספורטאים ששיתפו פעולה עם החברה היו ג'רי רייס, בומר אסיאסון , דריל סטרוברי , דווייט גודן  ולארי בירד. בנוסף, ארמיטרון היא ספונסרית רשמית של הניו יורק יאנקיז.

החברה הייתה הספונסרית הרשמית של הריצה המקורית של "American Gladiators" , ובשנת 2021 הפכה לספונסרית של השעון ביאנקי סטדיום,

נכון לשנת 2024 מייצרת החברה מגוון רחב של שעוני קוורץ ושעונים אוטומטיים לגברים ולנשים.

## הערות שוליים

קטגוריה:יצרני שעונים אמריקאים
פפ קלוטט

**ז'וזפ "פפ" קלוטט רואיס** (בספרדית: **Josep "Pep" Clotet Ruiz**; נולד ב-28 באפריל 1977) הוא מאמן כדורגל ספרדי.

## קריירה כמאמן
קלוטט אימן במספר קבוצות באיטליה, בספרד, באנגליה ובשוודיה, ביניהן ברשה, ספאל, טורפדו מוסקבה וברמינגהאם סיטי.

## קישורים חיצוניים

## הערות שוליים

קטגוריה:מאמני כדורגל ספרדים
קטגוריה:מאמני ברמינגהאם סיטי
קטגוריה:מאמני ברשה
קטגוריה:כדורגלני ספאל
קטגוריה:כדורגלני טורפדו מוסקבה
קטגוריה:ספרדים שנולדו ב-1977
תיכון עירוני ה' (חיפה)

**תיכון עירוני ה' ע"ש [[משה פלימן]]** הוא בית הספר התיכון הציבורי הגדול בחיפה, אשר בו ובחטיבת הביניים שלו (הנקראים ביחד **המרחב החינוכי עירוני ה**') לומדים כ-1500 תלמידים.

המוסד שוכן בשני מבנים נפרדים - הבניין העליון ברחוב ביכורים, והבניין התחתון ברחוב הטנא.

## תולדות בית הספר
בית הספר נוסד בשנת 1962 כתיכון עיוני ומקצועי על ידי אברהם קפלן, שהגיע מתיכון עירוני ג (חיפה) ושניהל אותו במהלך שנותיו הראשונות, עד לשנת 1975.

הבניין ברחוב ביכורים שכלל אז רק את האגף המערבי שימש אז גם את אוניברסיטת חיפה שנוסדה זמן קצר לפני כן, בטרם עברה למשכנה הקבוע סמוך לפסגת הכרמל, ואת בית הספר ללבורנטים מטעם רשת אורט ישראל, ובמהלך השנים הראשונות - שניהם יחד עם בית הספר שכנו יחד באותו מבנה.

מאוחר יותר נבנה האגף המזרחי של בית הספר, וכן הבניין התחתון ברחוב הטנא, שהפך בשנת 1970 לחטיבת הביניים אותה ניהלה בראשיתה אלישבע אגוזי שהגיעה מבית ספר ליאו באק, ושהייתה אחת מחטיבות הביניים הראשונות בארץ.

כמקובל בבית הספר הריאלי נקבע שכיתות ז' יהיו א', כיתות ח' יהיו ב', וכך הלאה עד י"ב שיהיו ו'; מתוך כוונה למשוך משם תלמידים;
ובשנת הלימודים הראשונה היו 2 כיתות ז', כיתה ח', ושלוש כיתות ט' (באותה תקופה כיתות א'-ח' נחשבו ליסודי, וכיתות ט'-י"ב לתיכון).

בשנת 1966 סיים המחזור הראשון את בית הספר.

תיכון עירוני ה' היה הראשון בארץ שבמקום מגמות היו בו מקצועות בחירה שמתוכם התלמידים בחרו מה ללמוד, ובעקבות הצלחת השיטה - הגיע שר החינוך יגאל אלון לביקור בבית הספר כדי ללמוד על כך ממקור ראשון.

בית הספר היה גם הראשון בו הונהגו לימודי של"ח במקום גדנ"ע, שמלבד שינוי השם - לימדו אותם מורים ולא מדריכים שהיו חיילים משוחררים ושהקנו לו אופי של הכשרה טרום צבאית.

## מנהלי בית-הספר

## מגמות הלימוד בבית הספר
בחטיבת הביניים יש כיום תוכניות מצוינות בשילוב הטכניון.

בין מגמות הלימוד כיום יש לציין את:
* מגמת המדעים המדויקים: פיזיקה, כימיה, ביולוגיה, ביוטכנולוגיה, מדעי המחשב וסייבר, רובוטיקה, הנדסת מכונות.
* מגמת האומנות: תיאטרון, אמנות חזותית קולנוע תקשורת.
* מגמת מדעי החברה: סוציולוגיה, פסיכולוגיה כלכלה, משפט עברי, דיפלומטיה ותקשורת בינלאומית (באנגלית).
* מגמת מדעי הרוח

בשנת 2017 זכתה נבחרת בית הספר במקום ראשון באולמפיאדת רמון לחלל לחטיבות ביניים.

## ראו גם
* רשימת בוגרי בית הספר
* דן לבני (מייסד מגמת האומנות בתיכון)
* יהושע גתי (מורה לתנ"ך בבית הספר)

## קישורים חיצוניים
* 
* ערוץ ה-Youtube של מגמת הקולנוע

## הערות שוליים

קטגוריה:חיפה: תיכונים
מוזיאון הגאון מווילנה להיסטוריה יהודית

**מוזיאון הגאון מווילנה להיסטוריה יהודית** (בליטאית: **Valstybinis Vilniaus Gaono Žydụ Muziejus**; ביידיש: **דער ווילנער גאון מלוכהשער יידישער מוז**) הוא מוזיאון ליטאי בעיר וילנה המוקדש למורשת ההיסטורית והתרבותית של יהדות ליטא.

## היסטוריה
המבנה נמצא בידיים יהודיות שנים רבות. הוא שימש כבית תמחוי המחלק ארוחות חינם או זולות מאד. לאחר מלחמת העולם הראשונה שימש המבנה כמרכז תיאטרון ותרבות יהודי.

מוזיאון הגאון מווילנה הוקם בשנת 1989 על ידי משרד התרבות הליטאי כמוזיאון סמואל בק. במהלך השנים הורחב האוסף שלו והוא כולל כיום גם חפצים ממוזיאונים אחרים בליטא. שמו של המוזיאון שונה בשנת 1997 לציון 200 שנה למותו של הרב המפורסם המקומי הגאון מווילנה.

למוזיאון חמישה סניפים המתמקדים בהיבטים שונים של ההיסטוריה והתרבות היהודית:

* האוספים של מרכז הסובלנות כוללים יצירות של אמנות קדושה, מודרנית ומסורתית יחד עם חומרים היסטוריים
* הבית הירוק הוא תערוכה העוסקת בשואה
* אנדרטת פונאר מוקדשת לטבח פונאר
* מוזיאון הזיכרון של ז'אק ליפשיץ בדרוסקינינקאי מציג את הליטוגרפיות שלו
* גימנסיה תרבות לשעבר מציגה את ההיסטוריה של יהודי ליטא בתקופה שבין המלחמות ואת שואת יהודי ליטא

המוזיאון רוכש חומרים, מוציא פרסומים, עורך מחקרים, מארגן תערוכות קבועות וזמניות ונותן חסות לפעילויות חינוכיות.

הפריטים העיקריים באוסף הם שלושה פרטי פנים אותנטיים מבית הכנסת הגדול של וילנה, שנבנה בסוף המאה ה-16, תחילת המאה ה-17: הדלתות הכפולות של ארון קודש,  תבליט עם עשרת הדיברות והפמוט משולחן החזן.

כמו כן, יצירות אמנות של הציירים המפורסמים תיאו טוביאס , מאנה כץ, פנחס קרמין , מקס בנד  ואחרים הם חלק מהאוסף הקבוע.

בשנת 2010, המוזיאון והשירות למען זיכרון השואה באוסטריה שיתפו פעולה על מנת להשיק את פרויקט אטלס השואה הליטאי. תוך הרחבת מחקרים קודמים על אתרי השואה בליטא, הפרויקט יצר מאגר מידע אינטרנטי, ובשנת 2011 פרסם את "אטלס השואה הליטאי", ספר עיון בן 318 עמודים עם ציון 227 קברי אחים ועם מידע מפורט על המיקום, הקואורדינטות, המבצעים, הקורבנות ומספרם. ד"ר ארונס בובניס  שימש כהיסטוריון של הפרויקט.

## ראו גם

* יהדות ליטא

## קישורים חיצוניים
* 

* אתר מוזיאון גאון וילנה להיסטוריה יהודית
* אגודת המוזיאונים הליטאים
## הערות שוליים

קטגוריה:יהדות וילנה
וילנה
וילנה
קטגוריה:וילנה: מבנים
קטגוריה:זיכרון שואת יהודי ליטא
הספינה העתיקה משדה הגז קטלן

**הספינה העתיקה משדה הגז קטלן** היא ספינה טרופה באורך של כ-12–14 מטר שנמצאה בקרקעית הים התיכון בעומק של כ-1.8 ק"מ, במרחק של כ-90 ק"מ מחופי ישראל. רשות העתיקות הכריזה על גילוי הספינה ביוני 2024. הספינה היא מהמאות ה-13–14 לפנה"ס, והיא הספינה הקדומה ביותר בעולם שהתגלתה בעומק זה. הממצאים יוצגו בקיץ 2024 לציבור בקריה הלאומית לארכאולוגיה של ארץ ישראל.

## הספינה

אורך הספינה הוא כ-12 עד 14 מטרים, וצוות הספינה היה מורכב כנראה מארבעה עד שישה מלחים. הספינה שכנה בקרקעית הים כ-3,300 שנה, מתקופת הברונזה, כאשר מיקום הספינה הטרופה מעיד על יכולותיהם בניווט בים עמוק, שכן זו הספינה הראשונה שהתגלתה במרחק כזה שאינו מאפשר כל קשר עין עם החוף. הערכות כי הספינה נסחפה עם זרמי הים לאתר הטביעה נשללו לאחר שלא נמצאו קנקנים זרוקים במרחק מהספינה, דבר המעיד על ניסיון של חברי הצוות להקל על כובד הספינה. על פי הערכות הניווט נעשה באמצעות גרמי השמיים, בעזרת חישוב זוויות השמש והכוכבים.

העומק הרב בו שכנה הספינה שימר אותה ואת תכולתה במשך השנים במצב טוב יחסית.

## מטען הספינה
הספינה נתגלתה כאשר היא נושאת בתוכה מאות קנקנים כנעניים שרק חלקם נראו על פני השטח, וחלקם נתגלו מתחת לשכבות בוץ.

הקנקנים שימשו ככלי קיבול המותאם לטלטול ולשינוע סחורת זולה ורבת כמות, ועל פי ההערכות הכילו שמן, יין ומוצרי חקלאות אחרים כגון פירות. גילויים של קנקנים בכמות כה גדולה במטען ספינה אחת, מעיד על קשרי מסחר ימיים בכמויות משמעותיות מארץ מוצאם, לארצות המזרח הקדום שלחופי הים התיכון.

## גילוי הספינה
אתר הטביעה התגלה בחלק מסקירה סביבתית של חברת אנרג'יאן סטאר לשם גילוי והפקת גז ממאגר הגז קטלן, הממוקם בין המאגרים תנין וכריש. הגילוי נעשה תוך שימוש ברובוט תת-ימי מתקדם (ROUV - Remotely operated underwater vehicle ), שסוקר את קרקעית הים. באחד הסקרים זוהה מראה של מקבץ גדול של כדים שנחו על פני הקרקעית, לאחר בניית עזרים מתאימים חולצו מן הספינה שני קנקנים. קובי שרביט, מנהל היחידה לארכאולוגיה ימית ברשות העתיקות, פיקד על מבצע החילוץ, שנקרא בשם "קנקן כנעני", ועלותו הוערכה בכ-200,000 דולר. גוף הספינה ויתר הקנקנים הושארו באתר הטביעה בשל המורכבות והסיכון שבהצלתם.

## ראו גם
* הספינה העתיקה ממעגן מיכאל
* הסירה מגינוסר

## הערות שוליים

קטגוריה:ארכאולוגיה ימית
קטגוריה:עתיקות ארץ ישראל
קטגוריה:ספינות עתיקות
קטגוריה:ספינות טרופות
קטגוריה:אוניות שטבעו מול חוף הים התיכון הישראלי
מצודת אייל

ממוזער|מגדל התצפית, שומרה מן התקופה העות'מאנית בשולי גבעת התנ"ך בסמוך לכנסייה הסקוטית (צולם 16.5.2025)
**מצודת אייל** הוא כינוייו של מבנה מן התקופה העות'מאנית בארץ ישראל השוכן בשולי גבעת התנ"ך (כתף הינום) בירושלים.

## היסטוריה
המבנה המכונה בערבית 'קאסר אל עספור' (قصر العصفور) או קאסר אל ע'זאל' (قصر ألغزال) כולל שני חלקים.

חלקו האחד הוא מבנה ביצורים שבסיסו כנראה מן המאה הט"ז כמצודת דרכים מבוצרת או מגדל תצפית מבוצר שכלל גם מבנה לשימוש חקלאי וניתן לזהות אותו כבר במפה משנת 1576.

חלקו השני מבנה מגורים או מחסנים בסגנון טמפלרי שנבנה בתקופה העותמאנית והוא בן קומה אחת ומקורה בגג רעפים, והוא תוספת מאוחרת למבנה המקורי.

החל משנת 1918 עם תחילת ימי המנדט הבריטי, שימש המבנה כקונסוליה בריטית בירושלים, והמשיך לשמש ביעודו זה עוד עשרות שנים לאחר קום מדינת ישראל. כיום מבנה המצודה מוסתר על ידי עצים ואינו נגיש לציבור. 

## תוכניות פיתוח

בשנים האחרונות ניטש ויכוח עז סביב הגבעה והמבנה, בין יזמים המעוניינים להקים מלון בן מאה חדרים סביב המבנה ובין פעילי שימור המעוניינים לטפח את המקום כאתר טבע היסטורי.

## הערות שוליים

קטגוריה:ירושלים: מבנים
Lunch (שיר)

"**Lunch**" (בעברית: "**[[ארוחת צהריים|אֲרוּחַת צָהֳרִים]]**") הוא שיר של הזמרת-יוצרת האמריקאית בילי אייליש. השיר יצא לאור ב-17 במאי 2024 על ידי חברות התקליטים דארק-רום ואינטרסקופ, כרצועה ה-2 מתוך אלבום האולפן השלישי של אייליש, *[[Hit Me Hard and Soft]]*. תוכנו הלירי של השיר מתאר את משיכתה המינית של אייליש, לאחר שציינה כי היא ביסקסואלית.

## רקע
במהלך 2021, כאשר הוציאה את הקליפ לסינגל "Lost Cause" החלו לצוץ ספקולציות לגבי נטייתה המינית של אייליש. בקליפ מוצג מסיבה בה שוהה אייליש עם עוד כמה נשים, אשר עושות טוורק, שיחוק בפלונטר וריסוס בספריי חוטים. מעריצים וחדשות תקשורת רבים ראו את הקליפ כהומוארוטי, והחלה אייליש לקבל האשמות בקווירבייטינג. לתגובה על כך, פרסמה אייליש תמונות מאחורי הקלעים של הקליפ עם הכיתוב "אני אוהבת בנות".

אייליש סיפרה על המשיכה שלה לנשים בסוף שנת 2023, והצהירה שהיא נמשכת אליהן פיזית אבל גם מאוימת מהיופי והנוכחות שלהן. היא הבהירה באינסטגרם שהיא נמשכת גם לגברים וגם לנשים.

בנובמבר 2023, הוצגה אייליש בעמוד השער של "וראייטי", שבו היא דנה ביחסה למיניות. ציינה אייליש שהיא תמיד הרגישה משיכה רגשית לנשים לצד משיכה פיזית. בדצמבר, במהלך שהתארחה בשטיח האדום באירוע של המגזין "היטמייקרס", שאלה כתבת את אייליש האם הערותיה במהלך הראיון לעמוד השער של "וראייטי" נועדו כהצהרה, נעתנה אייליש שזוהי לא הכוונה והיא סבורה שנטייתה המינית הייתה צפויה. בתום האירוע, פרסמה אייליש פוסט באינסטגרם בביקורת על אותם השאלות שכתבים רבים שואלים אותה, ובה האשימה אותם וציינה כי נטייתה המינית היא ביסקסואלית.

## הרכב
במהלך ראיון של רולינג סטון, הרחיבה אייליש יותר על נטייתה המינית ועל תהליך יצירת אלבום האולפן השלישי, *Hit Me Hard and Soft*. בנוסף, ציינה כי "Lunch" תרם לה לגלות את משיכתה המינית יותר. בזמן שכתבה והלחינה את השיר, נפגשה אייליש בדייט עם אישה והשלימה את יצירת השיר לאחר מכן.

השיר כולל שילוב של אלמנטים ממוזיקת אלקטרו, רוק אלקטרוני, סינת'-פופ ופוסט-פאנק. בנוסף, סאונד רקע השיר מתבסס על בייסליין כבד. אייליש תיארה את "Lunch" כשיר מרכזי באימוץ המיניות שלה. זה השיר הקווירי הכי מפורש שלה עד היום. המילים מתארות את משיכתה של אייליש לבחורה אחרת, המתבטאת באמצעות דימויים של טעם ותשוקה. אייליש הזכירה שהשיר עזר לה להבין ולאמץ את המשיכה שלה לנשים, משהו שהיא הבינה במלואה בשנה שלפני כתיבת השיר.

## קידום
ממוזער|בילי אייליש (שמאל) ואחיה פיניאס או'קונל (ימין)
בפסטיבל קואצ'לה 2024, השמיעה אייליש לראשונה בקצרה את "Lunch", ובנוסף עוד שני שירים מתוך אלבום האולפן השלישי. ב-17 במאי 2024, הוציאה אייליש את "Lunch" ואת כל שאר רצועות האלבום. "Lunch" הוא הסינגל המוביל באלבום. השיר שוחרר לרדיו להיטים עכשוויים בארצות הברית, וחברת התקליטים, יוניברסל מיוזיק גרופ, קידמה את השיר בשידורי רדיו באיטליה. 12 שעות לאחר יציאת האלבום, קליפ הווידאו של "Lunch", שוחרר דרך ערוץ ה-Vevo של אייליש ביוטיוב.

## ביקורות
### הופעות ברשימות

## פרסים ומועמדויות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירי להט"ב
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת אינטרסקופ רקורדס
מבצע קונרד

**מבצע קונרד** היה המאמץ הגרמני - הונגרי להקל על חיל המצב המכותר של בודפשט במהלך הקרב על בודפשט בינואר 1945.  המבצע חולק לשלושה חלקים:
* מבצע קונרד הראשון - 1 בינואר 1945 - בראשות קורפוס הפאנצר אס אס ה-4 נערך מטטה,  אולם המאמץ נבלם ליד ביצ'קה.
* מבצע קונרד השני - 7 בינואר 1945 - בראשות קורפוס הפאנצר אס אס ה-4 נערך מאסטרגום, אולם המאמץ נבלם בפילישסנטקרסט.
* מבצע קונרד השלישי - 17 בינואר 1945 - בהנהגת קורפוס הפאנצר אס אס ה-4 וקורפוס הפאנצר ה-3 מדרום לבודפשט ליד סקשפהרוואר.  במהלך המבצע נערך ניסיון לכתר עשר דיוויזיות סובייטיות, אולם המאמץ נבלם מדרום לארצ'י.

## ראו גם
* דיוויזיית הפאנצר ה-1 - חלק מכוח הסיוע
* קורפוס הפאנצר אס אס ה-4 - חלק מכוח הסיוע
* קורפוס הפאנצר ה-3 - חלק מכוח הסיוע
* קורפוס אס אס הררי ה-9 - נצור בבודפשט
* הארמייה ההונגרית השלישית - נצורה בבודפשט

## הערות שוליים

קטגוריה:הונגריה: קרבות
Arnold Layne

"**Arnold Layne**" הוא שיר של להקת הרוק הבריטית פינק פלויד. השיר יצא לאור ב-10 במרץ 1967, והיה הסינגל הראשון של הלהקה ונכתב על ידי סיד בארט.

## מילים
השיר עוסק בגבר שהתחביב המוזר שלו הוא לגנוב הלבשה תחתונה לנשים ממתקני כביסה. על פי רוג'ר ווטרס, "Arnold Layne" התבסס למעשה על אדם אמיתי: "גם לאמא שלי וגם לאמא של סיד היו סטודנטים כדיירים כי היה קולג' לבנות במעלה הרחוב, אז היו כל הזמן שורות נהדרות של חזיות ותחתונים על חוטי הכביסה שלנו ו'ארנולד' או מי שהוא לא היה, היה לוקח חלק מחוטי הכביסה שלנו".

## הקלטה והפקה
בינואר פינק פלויד הלכו לאולפן סאונד טכניקס בצ'לסי שם הקליטו קודם לכן שני שירים עבור הסרט Tonite Let's All Make Love in London. כאן הקליטה הלהקה את "Arnold Layne" ועוד כמה שירים: "Matilda Mother", "Chapter 24", "Interstellar Overdrive" ו-"Let's Roll Another One" (ששמו שונה ל-"Candy and a Currant Bun", בהובלת ווטרס).

ניק מייסון אמר על הסיבה שבגללה "Arnold Layne" נבחר על פני שאר השירים: "ידענו שאנחנו רוצים להיות כוכבי רוק אנד רול ורצינו לעשות סינגלים, אז זה נראה השיר המתאים ביותר לדחוס ל-3 דקות בלי לאבד יותר מדי". הלהקה ניסתה להקליט מחדש את "Arnold Layne" לאחר שחתמה עם EMI, אך הגרסה של ג'ו בויד מינואר שוחררה במקום. השיר היה ההפקה האחרונה של בויד עבור הלהקה.

בויד הזכיר במספר ראיונות לאורך השנים כי "Arnold Layne" רץ באופן קבוע במשך עשר עד חמש עשרה דקות בקונצרט (עם קטעים אינסטרומנטליים ארוכים), אך הלהקה ידעה שיש לקצר אותו לשימוש כסינגל. הוא גם אמר שזו הייתה הקלטה מורכבת שכללה עריכה מסובכת, ונזכר שהקטע האינסטרומנטלי האמצעי עם סולו העוגב של ריצ'רד רייט הוקלט כקטע עריכה ושולב בשיר למיקס הסופי.

רצועות הרקע של "Arnold Layne" הוקלטו במספר טייקים על קלטת בת 4 רצועות, כאשר הטייק השלישי היה הטוב ביותר. תופים ובס הוקלטו ברצצועה הראשונה, גיטרה חשמלית ברצועה השנייה, קלידים בשלישית וגיטרה אקוסטית ברביעית. לאחר מכן הוא הוקפץ לרצועה אחת על סליל אחר בן 4 רצועות כדי שניתן יהיה להקליט עליו את השירה. זה נעשה על פני טייקים מרובים שבהם טייק שבע הפך למאסטר.

גם "Arnold Layne" וגם "Candy and a Currant Bun" הופקו במונו עבור הסינגל. אף אחד מהם מעולם לא קיבל מיקס סטריאו, אם כי קלטות המאסטר בנות ארבע הרצועות עדיין קיימות בארכיון ההקלטות של EMI.

## קליפים
סרט תדמית בשחור-לבן של "Arnold Layne" הופק בסוף פברואר 1967, בבימויו של דרק נייס ובהשתתפות חברי הלהקה מתחפשים, מבתרים ונושאים בובה על החוף, שצולם באיסט וויטרינג, מערב סאסקס. פרומו זה, שנעשה תמורת 2,000 ליש"ט, היה אמור להיות מוקרן ב-3 באפריל 1967 עבור התוכנית Top of the Pops של ה-BBC, אך בוטל כאשר הסינגל ירד במצעדים. סרט תדמית נוסף הוקלט עבור השיר, הפעם צולם ב-29 באפריל 1967, ליד כנסיית סנט מייקל בהייגייט. הסרט הוא הקטע היחיד הידוע של בארט עושה ליפ סינק לשיר.

## משתתפים
### פינק פלויד
* סיד בארט - גיטרה, שירה
* ריצ'רד רייט - אורגן פרפיסה, קולות רקע
* רוג'ר ווטרס - גיטרה בס
* ניק מייסון - תופים

## קישורים חיצוניים

## הערות שוליים

קטגוריה:שירי פינק פלויד
קטגוריה:שירים באנגלית
קטגוריה:שירי להט"ב
קטגוריה:שירי פופ פסיכדליים
קטגוריה:סינגלים בהוצאת קולומביה גרפופון קומפני
קטגוריה:סינגלים בהוצאת EMI רקורדס
פיליפ מוונה

**פיליפ מוונה** (בגרמנית: **Phillipp Mwene**; נולד ב-29 בינואר 1994 בווינה שבאוסטריה) הוא כדורגלן אוסטרי המשחק במיינץ 05 ובנבחרת אוסטריה בעמדת המגן.

## קריירת מועדונים
מוונה שיחק במועדוני הנוער של אוסטריה וינה ושטוטגרט. בשנת 2013 מוונה החל לשחק בקבוצת המילואים של שטוטגרט, ששיחקה אז בליגה הגרמנית השלישית. מוונה שיחק במילואים של שטוטגרט במשך שלוש שנים, ובקיץ 2016 עבר לפ.צ. קייזרסלאוטרן מהבונדסליגה השנייה. בעונת 2016/17 מוונה וקייזרסלאוטרן סיימו בחלק התחתון של הבונדסליגה השנייה אך נשארו בליגה. בעונת 2017/18 מוונה וקייזרסלאוטרן נשרו אל הליגה השלישית, על אף שמוונה הבקיע ארבעה שערי ליגה.

לאחר ירידת הליגה עם קייזרסלאוטרן, חתם מוונה במיינץ 05 מהבונדסליגה, אליה עבר בהעברה חופשית. בשתי עונותיו הראשונות בקבוצה, מיעט מאוד לשחק, אך בעונה השלישית, 2020/21, מוונה קיבל הזדמנויות רבות יותר וערך 20 הופעות ליגה, בהן הבקיע שער אחד. עם זאת, בסיום עונה זו, עבר בהעברה חופשית לפ.ס.וו. איינדהובן. בתחילת עונתו הראשונה באיינדהובן, באוגוסט 2021, מוונה פתח בהרכב והוחלף בניצחון 4-0 של איינדהובן על אייאקס אמסטרדם במסגרת מגן יוהאן קרויף, וזכה בתואר הראשון שלו בקבוצה. בהמשך עונת 2021/22 ערך מוונה 19 הופעות ליגה, הבקיע שלושה שערי ליגה, נבחר לנבחרת החודש בליגה ההולנדית לחודש דצמבר 2021, והגיע עם איינדהובן למקום השני בליגה, ולרבע גמר הקונפרנס ליג, לאחר שהקבוצה הודחה מליגת האלופות ובהמשך מהליגה האירופית. מוונה זכה עם איינדהובן בסיום עונה זו בתואר נוסף, הגביע ההולנדי, לאחר ניצחון 1-2 בגמר על אייאקס אמסטרדם, אך הוא לא שותף במשחק זה. בעונת 2022/23 מוונה ואיינדהובן הגנו על שני התארים בהם זכו בעונה הקודמת, בשני המקרים שוב מול אייאקס אמסטרדם. מוונה לא שיחק בניצחון 5-3 במגן יוהאן קרויף, ונכנס כמחליף בתיקו 1-1 בגמר הגביע ההולנדי, בו ניצחה איינדהובן את אייאקס בפנדלים. בעונה זו, מוונה ואיינדהובן סיימו שוב במקום השני בליגה ההולנדית, כשמוונה עורך 25 הופעות ליגה אך עונתם האירופית הייתה קצרה במיוחד, שכן הם הודחו ממוקדמות ליגת האלופות, ומיד אחר כך ממוקדמות הליגה האירופית, ולא המשיכו לשלב הבתים.

את עונת 2023/24 פתח מוונה באיינדהובן, וזכה איתה שוב במגן יוהאן קרויף, הפעם לאחר ניצחון 0–1 על פיינורד, במשחק בו לא שותף. אך כבר באותו קיץ חזר מוונה למועדון הקודם בו שיחק, מיינץ 05. בעונת 2023/24 מוונה ומיינץ נאבקו במאבקי תחתית, אך סיימו את העונה במקום ה-13, כשמוונה עורך 23 הופעות ליגה ומבקיע שער אחד.

## קריירה בינלאומית
מוונההיה יכול לבחור אם לשחק בנבחרת קניה או בנבחרת אוסטריה, ובחר באוסטריה. מוונה שיחק בנבחרות הצעירות של אוסטריה, וזומן לסגל הראשוני של אוסטריה ליורו 2020, אך נופה לבסוף. את הופעת הבכורה שלו ערך מוונה בנובמבר 2021, כששיחק 90 דקות בהפסד של אוסטריה 2–5 לישראל במסגרת מוקדמות מונדיאל 2022. מוונה ואוסטריה לא העפילו למונדיאל 2022.

מוונה ואוסטריה העפילו ליורו 2024, ומוונה נכלל בסגל האוסטרי לטורניר זה.

## תארים
עם פ.ס.וו. איינדהובן:
* מגן יוהאן קרויף: 2021, 2022, 2023
* הגביע ההולנדי: 2021/22, 2022/23

## קישורים חיצוניים

קטגוריה:כדורגלנים אוסטרים
קטגוריה:מגני כדורגל אוסטרים
קטגוריה:כדורגלני אוסטריה וינה
קטגוריה:כדורגלני פ.צ. קייזרסלאוטרן
קטגוריה:כדורגלני מיינץ 05
קטגוריה:כדורגלני פ.ס.וו. איינדהובן
קטגוריה:כדורגלני נבחרת אוסטריה
קטגוריה:כדורגלני יורו 2024
קטגוריה:אוסטרים שנולדו ב-1994
יחסי ארמניה – הרשות הפלסטינית

**יחסי ארמניה - הרשות הפלסטינית** הם היחסים הדיפלומטיים והכלכליים בין ארמניה לרשות הפלסטינית. ארמניה היא מדינה משקיפה בליגה הערבית שבה הרשות הפלסטינית היא חברה מלאה. נשיא ארמניה לשעבר, סרז' סרקיסיאן, הצהיר כי ארמניה תמכה בהגדרה עצמית של הפלסטינים. נשיא הרשות הפלסטינית מחמוד עבאס (אבו מאזן) הצהיר כי הוא תומך בהרחבת ארמניה, וכינה את הארמנים "בעל ברית גדול של פלסטין". ב-21 ביוני 2024 הכירה ממשלת ארמניה במדינה פלסטינית.

## ארמנים ברשות הפלסטינית
נכון ל-2015, חיים ברשות הפלסטינית כ-4,500 ארמנים. בשנת 1948, כלל האוכלוסייה הארמנית בארץ ישראל הייתה 15,000. ארמנים רבים היגרו בעשורים שלאחר מכן עקב סכסוך ומאבק כלכלי, כאשר אלפים חזרו לארמניה הסובייטית, או היגרו למדינות אחרות במהלך מלחמת העצמאות. נוכחותם של ארמנים ברובע הארמני בירושלים החלה במאה ה-4 לספירה, כאשר הפטריארכיה הארמנית של ירושלים הוקמה בשנת 638.

## סחר
עם השנים הסחר בין ארמניה לרשות הפלסטינית עלה. היצוא מהרשות הפלסטינית לארמניה כולל תרופות ארוזות, והיצוא מארמניה לרשות הפלסטינית כולל מיצי פירות ושוקולד.

## העשור השני של המאה ה-21
ב-20 ביוני 2011, נפגש נציג הפת"ח נביל שעת עם שר החוץ הארמני אדוארד נלבנדיאן כדי לגייס את תמיכת ארמניה בבקשת הרשות הפלסטינית להשיג חברות באו"ם. לאחר מכן, הודיע שעת כי מספר מדינות הודיעו לו שהן יכירו במדינה פלסטינית בשבועות הבאים, וכי הוא מצפה שארמניה תהיה הראשונה מביניהן. עם זאת, ממשלת ארמניה לא פרסמה שום הצהרה בנוגע לפגישה. המצב ברשותה פלסטינית נתפס כאנלוגי על ידי ממשלת ארמניה לסכסוך נגורנו-קרבאך, וכי כל הכרה של ארמניה במדינה פלסטינית תהווה תקדים לזכות להגדרה עצמית באזור זה. על מצבים דומים, הנשיא סרז' סרגסיאן הצהיר בעבר, "לאחר סכסוך נגורנו-קרבאך, ארמניה לא יכולה להכיר בישות אחרת באותו מצב כל עוד היא לא הכירה ברפובליקה של נגורנו-קרבאך"..

## העשור השלישי של המאה ה-21
בינואר 2020 נשיא ארמניה ארמן סרקיסיאן ביקר בבית לחם ונפגש עם ראש הרשות הפלסטינית מחמוד עבאס. בנובמבר 2021 נפגש שר החוץ הארמני אררט מירזויאן עם עמיתו הפלסטיני בפריז.

ב-27 באוקטובר 2023 ארמניה הייתה אחת מ-121 מדינות שהצביעו בעד החלטת העצרת הכללית הקוראת להפסקת אש מיידית של מלחמת חרבות ברזל.

ב-21 ביוני 2024 הכירה ממשלת ארמניה במדינה פלסטינית.

## יחסי תרבות
מלבד יחסי הממשלות, ארמנים ופלסטינים רבים מסתכלים זה על זה בסולידריות בשל מדיניות החוץ הישראלית. במשך שנים רבות הלכו וגברו בישראל הרגשות האנטי-ארמניים (לעיתים מעורבים ברגשות האנטי-נוצריים), במקביל לעליה הכללית של התנועה הציונית. סוגיה ארוכת שנים בין ארמניה וישראל המעוררת סולידריות נוספת היא הסוגיית היחס של ישראל לרצח העם הארמני. העמדה המסורתית של ממשלות ישראל הייתה הימנעות מהכרה בו, כדי לא לפגוע ביחסיה של ישראל עם טורקיה ואזרבייג'ן. גם אספקת הנשק שסיפקה ישראל לאזרבייג'ן הגבירה את העוינות הארמנית כלפי ישראל, שכן נשק זה הופנה כלפי הארמנים במסגרת מלחמת נגורנו-קרבאך השלישית.

## ראו גם
* יחסי ארמניה-ישראל

## הערות שוליים

קטגוריה:ארמניה: יחסי חוץ
הדיוויזיה ה-357 (ורמאכט)

**הדיוויזיה ה-357** (בגרמנית: **357. Infanterie-Division**) הייתה דיוויזיית חיל רגלים של הורמאכט שלחמה במלחמת העולם השנייה.

## היסטוריה
הדיוויזיה הוקמה ב-11 בנובמבר 1943 בראדום, גנרלגוברנמן (פולין) מאנשי הדיוויזיה ה-327 ומגויסים חדשים ילידי 1926, במסגרת גל הגיוס ה-21.

לאחר הכשרתה, במרץ 1944, הדיוויזיה הועברה לחזית המזרחית. היא נלחמה ליד טרנופול ומוקצ'בו וסבלה אבדות כבדות.

היא אורגנה מחדש באוגוסט 1944 כחלק מגל הגיוס ה-31 מ-*Schatten-Division Breslau*. היחידה נפרסה שוב בחזית המזרחית נגד הצבא האדום ונלחמה בהונגריה, סלובקיה ולאחר מכן באזור דרום מורביה. ב-8 במאי 1945 נכנעה היחידה לצבא האדום באזור דויטש-ברוד בבוהמיה.

## מפקדים

* גנרל-לויטננט וולפגנג פון קלוגה (1 בדצמבר 1943 – 1 באפריל 1944)
* גנרל-מיור קנוט אברדינג (1 באפריל 1944 – 10 במאי 1944)
* גנרל-מיור נורברט הולם (10 במאי 1944 – 12 בספטמבר 1944)
* גנרל-לויטננט יוזף רינטלן (12 בספטמבר 1944 – 8 במאי 1945)

## קישורים חיצוניים
* הדיוויזיה ה-357 באתר lexikon-der-wehrmacht 

357
הדיוויזיה ה-327 (ורמאכט)

**הדיוויזיה ה-327** (בגרמנית: **327. Infanterie-Division**) הייתה דיוויזיית חיל רגלים של הורמאכט שלחמה במלחמת העולם השנייה.

## היסטוריה
דיוויזיית הרגלים ה-327 הוקמה כדיוויזיית חי"ר של גל הגיוס ה-15 ב-15 בנובמבר 1940. הדיוויזיה גויסה במחוז הצבאי ה-17 (וינה) משבעה גדודי חי"ר של גל הגיוס השביעי וכן שני גדודי חי"ר של גל הגיוס השמיני. הגדודים הללו נלקחו מדיוויזיות חיל הרגלים ה-183, ה-198 וה-297 . דיוויזיית הרגלים ה-327 הוקמה בתחילה מארבעה רגימנטים, כולל רגימנטים 595, 596 ו-597, וכן רגימנט ארטילריה 397. בנוסף, אורגנו חיילי תמיכה כיחידות הדיוויזיה ה-327. בין נובמבר 1940 לאפריל 1941, דיוויזיית הרגלים ה-327 התכוננה לפריסה כחלק מה-''Ersatzheer''. מפקד הדיוויזיה הראשון היה וילהלם רופרכט.

לאחר מכן הדיוויזיה הוקצתה לקורפוס ה-27 תחת הארמייה הראשונה בקבוצת ארמיות D (OB West), ושירתה לאורך קו התיחום עם צרפת של וישי. לאחר שירות תחת הקורפוס ה-27 ממאי עד ספטמבר 1941, היא הועברה מחדש בתוך הארמייה הראשונה לפיקוד הכללי ה-45, שם נשארה הדיוויזיה מאוקטובר עד נובמבר 1941. בדצמבר 1941, דיוויזיית הרגלים ה-327 הועברה מחדש מהארמייה הראשונה לארמייה השביעית, שם שירתה תחת הקורפוס ה-25 בברטאן.

דיוויזיית הרגלים ה-327 נשארה עם הארמייה השביעית עד מאי 1942. בינואר 1942, הדיוויזיה הוכפפה לקורפוס ה-59 ולקורפוס ה-31 בפברואר עד מאי 1942. לאחר מאי 1942, דיוויזיית הרגלים ה-327 חזרה שוב לארמייה הראשונה ביוני 1942, שם שירתה תחת הקורפוס ה-80 בחוף האטלנטי. בנובמבר 1942, דיוויזיית הרגלים ה-327 השתתפה במבצע אנטון. הדיוויזיה נוהלה לזמן קצר על ידי תאודור פישר במהלך מספר ימים באוקטובר 1942, לפני שהוחלף על ידי רודולף פרידריך ב-10 באוקטובר 1942.

בינואר 1943 שירתה דיוויזיית הרגלים ה-327 תחת הקורפוס ה-83 (לשעבר הפיקוד הכללי ה-45) תחת פלגת הארמייה פלבר בזירת הים התיכון. בפברואר 1943 (לאחר התבוסה הגרמנית המוחצת בקרב סטלינגרד), נקראה דיוויזיית הרגלים ה-327 להתכונן לפריסה מחדש מיידית לחזית המזרחית. ממרץ עד אוגוסט 1943, הדיוויזיה שירתה תחת הקורפוס ה-13 של הארמייה השנייה תחת קבוצת ארמיות מרכז בגזרת קורסק, שם הצטמצמה לכוח קאמפפגרופה. מספטמבר עד נובמבר 1943, דיוויזיית הרגלים ה-327 בכוח קאמפפגרופה, יחד עם הקורפוס ה-13, הייתה חלק מארמיית הפאנצר הרביעית של קבוצת ארמיות דרום בגזרות קייב וז'יטומיר. כעת פיקד עליה קצין בדרגת אוברסט בשם ולטר לאנג, שמונה לתפקיד זה באוגוסט 1943.

הדיוויזיה פורקה רשמית ב-2 בנובמבר 1943. צוות הדיוויזיה, יחידות הסיור ויחידות האספקה הצטרפו מחדש לדיוויזיית הרגלים ה-357 החדשה שהוקמה בגנרלגוברנמן. שאר מערכי החי"ר אורגנו מחדש מרגימנט הגרנדירים ה-597 לקבוצת הדיוויזיה ה-327. קבוצת הדיוויזיה ה-327 אורגנה מאוחר יותר לרגימנט הגרנדירים ה-694 של דיוויזיית הרגלים ה-340 והושמדה בכיס ברודי.

## מפקדים
* גנרל-לויטננט וילהלם רופרכט (15 בנובמבר 1940 – אוקטובר 1942)	
* גנרל-מיור תאודור פישר (אוקטובר 1942 – 30 באוקטובר 1942)	
* גנרל-לויטננט רודולף פרידריך (30 באוקטובר 1942 – אוגוסט 1943)	
* אוברסט ולטר לאנג (אוגוסט 1943 – 2 בנובמבר 1943)

## קישורים חיצוניים
* הדיוויזיה ה-327 באתר lexikon-der-wehrmacht 

## הערות שוליים

327
אוונטיקי

ה**אוונטיקי** (בלטינית: **Avantici**; בגאלית עתיקה: **Auanticoi**) היו שבט גאלי קטן ששכן סביב העיר גאפ של ימינו, בחלק המערבי של המחוז הצרפתי של היום האלפים העליונים המודרנית, בתקופת האימפריה הרומית.

## שם
הם מוזכרים רק פעם אחת בתור Avanticos (או acanticos, aganticos) על ידי פליניוס הזקן (המאה הראשונה לספירה).

השם האתני הגאלי Avantici הוא צורה לטינית של Auanticoi הגאלית (ביחיד Auanticos), הנובעת מהשורש auant (מקור) המחובר לסיומת התואר ico.  נראה שהמקור אינו קלטי. השורש auant - הוא כנראה מונח ממקור הודו-אירופי פרה-קלטי (להשוואה בלטבית avuots 'מקור', בסנסקריט avatá - 'באר, בור'), אשר בסופו של דבר הגיע לאימוץ על ידי הקלטים; ייתכן שהאחרונים עשו בו שימוש בשמות פרטיים בלבד.

## גאוגרפיה
### טריטוריה
הטריטוריה של האוונטיקי התאימה בערך לאזור גאפנסז  המאוחר יותר. הוא השתרע בין לה רוש-דה-ארנו של היום (Ad Finem) ל-Le Fein (מדרום ל־Chorges). מדרום, הם בוודאי שלטו על האדמה שמיד מול Segustero (Sisteron), כפי שמציע שמו של נהר. האוונטיקים שכנו מזרחית לווקונטי, צפונית לאדנאטס, מערבית לקטוריגס, ומדרום ל-Tricorii. הם היו כנראה חלק מהקונפדרציה הווקונטית. 

### יישובים
העיירה הראשית הפרה-רומית של האוונטיקי הייתה ככל הנראה האופידום של הגבעה של סן-מנס (Saint-Mens), הממוקמת קילומטר אחד דרומית-מזרחית לוואפינקום (Vapincum).

במהלך התקופה הרומית, בירתם הייתה ידועה בשם Vapincum ( גאפ המודרנית), תחנה על המסלול בין עמק הרון לחצי האי האפניני.  בשנת 69 לספירה הועבר שטחם של האוונטיקי, יחד עם זה של הבודיונטיקי, לפרובינקיה גאליה נארבוננסיס על ידי הקיסר גלבה. הם כנראה השתייכו לאלפס מריטימאה או לאלפס קוטייה לפני אותו אירוע. במהלך האימפריה המאוחרת, Vapincum הפכה לעיירה הראשית של מנהל המקומי civitas Vappencensium בפרובינקיה גאליה נארבוננסיס, כפי שתועד על ידי המרשם הרומי Notitia Galliarum.

## ביבליוגרפיה


*
*
*
*
*
*
*
*

## לקריאה נוספת


*
* 

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
מגע של ניאוף

**מגע של ניאוף** (באנגלית: **A Fine Romance**; באיטלקית: **Cin cin**) הוא סרט קומדיה רומנטית משנת 1991 בבימוו של ג'ין סאקס, עם ג'ולי אנדרוז ומרצ'לו מסטרויאני בתפקידים הראשיים.

התסריט מבוסס על המחזה הצרפתי "צ'ין צ'ין" של פראנסואה בילדו  משנת 1959. צ'ין צ'ין משמעותו באיטליה - לחיים.

העלילה היא על גבר ואישה שבני זוגם בגדו בהם אחד עם השנייה והם נפגשים כדי לטכס עצה להחזירם.

## תקציר העלילה
פמלה פיקה (ג'ולי אנדרוז) היא בריטית שגרה בפריז ונשואה לרופא המכובד והאמיד ד"ר פיקה. בנם בובי (איאן פיצגיבון) בן ה-27 עוסק בנדל"ן.

צ'זריו גרימלדי (מרצ'לו מסטרויאני) הוא קבלן בניין איטלקי שעובד בפריז ונשוי למרגריט. מסתבר לו ולפמלה שבני זוגם ד"ר פיקה ומרגריט מנהלים רומן.

הם נפגשים במסעדה בפריז ומטכסים עצה איך להשיב להם את בני הזוג הבוגדים כי עדיין הם אוהבים אותם. הם שונים בהתנהגותם - פמלה היא בעלת אופי בריטי נוקשה וחסרת חוש הומור, מתנזרת משתייה ומעדיפה אורח חיים בריא וצ'זריו הוא ההפך ממנה - אוהב לשתות ולאכול "לא בריא". הוא מנסה לחזר אחריה והיא נעתרת לו. צ'זריו מתחיל לשתות ולהתגלגל לבית תמחוי שם פוגשת אותו פמלה שלוקחת אותו אתה לאתר ספא בביאריץ. שם עושה לה צ'זריו "בושות" ממשיך לשתות ולהתעסק עם המטפלת מדלין עד שהם נזרקים משם על ידי הרופא האחראי, ד"ר נוארה.

הם חוזרים לפריז ומשלימים ביניהם. בינתיים ד"ר פיקה חוזר לפמלה ומרגריט חוזרת לצ'זריו אך פמלה וצ'זריו מעדיפים להמשיך את הקשר ביניהם.

## צוות השחקנים

## קישורים חיצוניים

*קדימון למגע של ניאוף, באתר יוטיוב
*מגע של ניאוף, באתר יוטיוב

קטגוריה:סרטי 1991
קטגוריה:סרטים אמריקאיים
קטגוריה:סרטים איטלקיים
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטים מבוססי מחזות
קטגוריה:סרטי ג'ולי אנדרוז
קטגוריה:סרטי ג'ין סאקס
מונופתונג

**מונופתונג** (בעברית: **חד־תנועה**) הוא צליל תנועי פשוט, שאיכותו אינה משתנה לאורך כל התנועה וגם בתחילתו וגם בסופו הוא קבוע יחסית, ואינו גולש למעלה או למטה לעבר תנועה אחרת.

המונופתונגים מנוגדים לדיפתונגים, שבהם איכות התנועה משתנה בתוך אותה הברה, ולהיאטוס, שבו שתי תנועות נמצאות זו לצד זו בהברות שונות.

ניתן להבחין בין מונופתונגים באורכם (תנועות ארוכה או תנועות קצרות) ובאיכותם (דרגת פתיחה, מצב השפתיים)

## גיזרון
מקור המילה "מונופתונג" הוא מיוונית:  monóphthongos)  **μονόφθογγος**) ופירושו "צליל בודד".

## מעתקי תנועות
ההמרה של מונופתונגים לדיפתונגים (הנקראת דיפתונגיזציה), ושל דיפתונגים למונופתונגים (הנקראת מונופתונגיזציה), היא מרכיב חשוב של התפתחות מעתקי הגאים בשפה.

בשפות שונות, למשל בשפה העברית, עקב מונופתונגיזציה, סימנים גרפיים שייצגו במקור דיפתונגים (תנועות גדולות) מייצגים כיום מונופתונגים ולכן ישנן פחות תנועות בפועל מסימני תנועות.

בשפות אחרות, למשל בשפה הצרפתית, סימנים גרפיים שייצגו במקור מונופתונגים (למשל e ו־u בצרפתית), מייצגים כיום דיפתונגים וכדי לציין מונופתונגים יש צורך בסימני הֶבחן או בצירופים (למשל é ו־ou בצרפתית).

## הערות שוליים

קטגוריה:פונולוגיה
קטגוריה:פונטיקה
אלכסנדר קמפבל

**אלכסנדר קמפבל** (באנגלית: **Alexander Campbell**; 1779 – 5 בנובמבר 1857) היה פוליטיקאי אמריקאי חבר המפלגה הדמוקרטית-רפובליקנית אשר כיהן כחבר הסנאט של ארצות הברית מטעם מדינת אוהיו.

## ביוגרפיה
קמפבל נולד ב, וירג'יניה, ארצות הברית ולאחר מכן עבר למזרח טנסי ולקנטקי יחד עם הוריו. לאחר שלמד רפואה ב עבר קמפבל לאוהיו בשנת 1803, וכעבור שנה ל.

מ-1807 היה חבר בית הנבחרים של אוהיו עד לשנת 1809, כאשר החליט לייצג את מדינתו בסנאט. הוא כיהן בסנאט עד 1813. הוא כיהן שוב בבית הנבחרים במדינתו בשנים 1819–1820 ו-1832–1833, וכן בסנאט של אוהיו מ-1822 עד 1824. הוא התמודד ללא הצלחה על תפקיד מושל המדינה ב-1826.

כאלקטור הצביע בעד ג'יימס מונרו ב-1820 ובעד ויליאם הנרי הריסון ב-1836.

בשנים 1838–1840 היה ראש עיריית , שבה נפטר ב-1857.

## קישורים חיצוניים

* 

## הערות שוליים

קטגוריה:אמריקאים ילידי וירג'יניה
קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הדמוקרטית-רפובליקנית
קטגוריה:בוגרי אוניברסיטת טרנסילבניה (קנטקי)

קטגוריה:אמריקאים שנולדו ב-1779
קטגוריה:אמריקאים שנפטרו ב-1857
X (אלבום של בסה)

***X*** (בעברית: **איקס**) הוא אלבום האולפן הרביעי של הזמרת האלבנית בסה. הוא יצא לאור בשנת 2016 בהוצאה עצמאית. הוא מונה שלוש עשרה רצועות, כולן מושרות באלבנית.

מתוך האלבום יצאו שנים-עשר סינגלים: "Fishekzjarre" (2012), "Folie" (2013), "Tatuazh në zemër" (2013), "Zemrën dot nuk ta lexoj" (2014), "Mbretëreshë" (2014), "Zejemër" (2014), "Arabia" (2014), "Amelia" (2015), "Amelia" (2015), "14" (2015), "All In" (2015), "Kameleon" (2016) ו-"123" (2016).

## רשימת רצועות

## הערות שוליים

קטגוריה:אלבומי בסה
קטגוריה:אלבומים באלבנית
אדאנאטס

**האדאנאטס** (בלטינית: **Adanates**) היו שבט גאלי קטן ששכן בסביבת העיר סיין  של ימינו, בהרי האלפים קוטיה, בתקופת הברזל.

## שם
הם מוזכרים כאֶדֶנאטס (Edenates) אצל פליניוס הזקן (המאה ה-1 לספירה), וכ-Adanatium על קשת סוסה.

האטימולוגיה של השם אדנאטס אינה ברורה. גיא בראול הציע להשוות את זה עם אדנאטיוס (או אדנאטיס) ואַדַנָה, והניח שזה מהמילה Senedenates המקורי, עם אובדן ה-S התחילי. לדברי אלכסנדר פלילייב, "אם הצורה המקורית אכן הייתה Sed, השם יכול להיות קלטי, מ-sedo 'מושב, מיקום'; אבל לאור הצורה הרשומה בכתובות, זה לא סביר.

## גאוגרפיה
בני השבט האדאנאטס התגוררו סביב היישוב סדנה (סיין המודרנית). הטריטוריה שלהם הייתה ממוקמת דרומית לאוונטיקי, מערבית לסבינקאטס, מזרחית לסבאגיני, וצפונית לגליטאה ואגואיטורי.

## היסטוריה
הם מוזכרים פעם אחת בטקסטים עתיקים מאת פליניוס האב כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום. הם מופיעים גם על קשת סוסה, שהוקמה על ידי קוטיוס בשנים 8–9 לפני הספירה.

### לקריאה נוספת


*

### ביבליוגרפיה


*
*
*
*
*

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
123 (שיר של בסה ופלורי מומאייסי)

"**123**" הוא שיר שהוקלט על ידי המפיק המוזיקלי האלבני פלורי מומאייסי, ובוצע הזמרת האלבנית בסה. הוא יצא לאור ב-14 ביוני 2016, בהוצאת חברת התקליטים אונימה מיוזיק, כסינגל ה-12 והאחרון מתוך אלבום האולפן הרביעי של בסה, *[[X (אלבום של בסה)|X]]*.

השיר הגיע למקום השמיני במצעד הפזמונים השבועי באלבניה.

## רקע וכתיבה
השיר נכתב והופק על ידי פלורי מומאייסי. עטיפתו כוללת תצלום של בסה ומומאייסי. הוא לבוש בחולצה שחורה, ומאחוריו עומדת בסה בחליפה וכובע כחולים. רקע התצלום הוא ים.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-298 אלף השמעות.

## וידאו קליפ
הווידאו קליפ הרשמי של השיר פורסם ב-14 ביוני 2016.

נכון ליוני 2024 עומד מונה הצפיות של הקליפ על למעלה מ-6.5 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירים באלבנית
Stubborn

***Stubborn*** (בעברית: **עקשן**) הוא אלבום האולפן החמישי של הזמרת האלבנית בסה. הוא יצא לאור בשנת 2019 בהוצאה עצמאית. הוא מונה עשר רצועות, כולן מושרות באלבנית.

מתוך האלבום יצאו שמונה סינגלים: "Kokëfortë" (2017), "Mos m'le me ra" (2017), "Amor" (2018), "La La La" (2019), "Histori" (2019), "C'est La Vie" (2020) ו-"Don" (2020) ו-"Margjelo" (2021).

## רשימת רצועות

## הערות שוליים

קטגוריה:אלבומי בסה
קטגוריה:אלבומים באלבנית
רוקדת בשקיעה (שיר)

"**רוקדת בשקיעה**" הוא שיר שכתבה, הלחינה וביצעה הזמרת הישראלית ענבל ביבי. השיר התפרסם ב־6 ביוני 2024 כסינגל החמישי וכשיר הנושא של אלבום הבכורה של ביבי, "רוקדת בשקיעה", שהתפרסם ביולי 2024.

## על השיר
ביבי סיפרה על השיר: .

## תגובת הביקורת
מבקר המוזיקה יוסי חרסונסקי העניק לשיר ציון 3.5 מתוך 5. מבחינת המילים כתב חרסונסקי שהשיר הוא "שרבוט די סתמי", לא אמין ולא מסתדר "עם אמת פנימית ואמינות טקסטואלית". על ההפקה כתב שהיא "מצוינת", והוסיף שהשיר משרת את ביבי מבחינה מסחרית: "שיר נעטף בשכבת צלילים אוריינטאליים שתומכת בקולה הגבוה. ביבי עושה להיטים. מבחינתה – זו דרך לפרוץ קדימה בשוק תחרותי".

## מיקומי שיא

## משתתפים
* ענבל ביבי – זמרה
* רועי בן אורי – גיטרה וקלידים
* עמי ניר – בס

### הפקה
* הפקה, עיבוד ומיקס – צוק אלגזי
* עיבוד נוסף – עמי ניר
* מאסטרינג – אוהד ניסים

## קישורים חיצוניים

* אקורדי השיר "רוקדת בשקיעה" באתר nagnu.co.il

## הערות שוליים

קטגוריה:שירי ענבל ביבי
קטגוריה:שירים בעברית
קטגוריה:סינגלים בהוצאת יוניברסל מיוזיק ישראל
אליס הנרי

**אליס הנרי** (21 במרץ 1857 – 14 בפברואר 1943) הייתה סופרג'יסטית אוסטרלית, עיתונאית וחברת איגוד העובדות שנהייתה חברה בולטת בתנועת איגוד העובדות האמריקאית בתור פעילה בליגת איגודי העובדות.

## רקע אישי
הנרי נולדה ב-21 במרץ 1857 בריצ'מונד, מלבורן. היא הייתה ביתם של צ'ארלס פרגוסון הנרי ואשתו מרגרט (שם נעורים ווקר). היה לה אח אחד, אלפרד, שנולד בשנת 1859.

## קריירה
לאחר שסיימה את בית-הספר התיכון, לימדה הנרי לתקופה קצרה ולבסוף הפכה לכתבת בעיתון הבוקר האוסטרלי "The Melbourne Argus" ועיתון ה-"Australian*"*. הכתיבה העיתונאית שלה התמקדה בעיקר בנושאים פרוגרסיביים כמו רפורמות בתחום התעסוקה, ילדים עם מוגבלויות וייצוג פרופורציונלי בבחירות. בנוסף, היא נהייתה מעורבת בפוליטיקה האוסטרלית בשנות ה-90 של המאה ה-19, והחלה להרצות על נושאים כגון זכויות האישה, סופרג'יזם ותעסוקה. הנרי עברה לארצות-הברית מאוסטרליה בשנת 1906, שם נעשתה מזכירת משרד ליגת איגודי העובדות בשיקגו. בזמן שעבדה עבור ליגת איגודי העובדות, הפכה לדמות מרכזית במאבק למען זכות ההצבעה לנשים, למען ארגוני עובדים וזכויות עובדים. היא שירתה במגוון משרות בתוך האיגוד כולל כמארגנת פעולות בשטח ומנהלת מחלקת החינוך.

הנרי המשיכה לכתוב במהלך תקופתה באמריקה. היא ערכה את מדור הנשים בכתב-העת "Union Labor Advocate" בשיקגו והייתה עורכת מייסדת של כתב-העת של ליגת איגודי העובדות, " Life and Labor" עד שנת 1915. הנרי כתבה גם שני ספרים, "The Trade Union Woman" משנת 1915 ו-" Women and the Labor Movement" משנת 1923. שני הספרים מתמקדים במאבקיהן הייחודיים של נשות מעמד-הפועלים וחוסר השוויון אתו התמודדו באותה התקופה.

## סופרג'יזם וליגת איגודי העובדות
ליגת איגודי העובדות (WTUL) נוסדה בשנת 1903 וכללה רפורמטוריות שביקשו לשלב ארגוני עובדים ופמיניזם כדי ליצור כוח חדש נגד המכשולים שעמדו בפני נשים שניסו לאגד נשים. 

הרקע של הנרי בסוציאליזם פביאני, בנוסף להיכרותה עם חקיקה תעסוקתית וזכויות הצבעה לנשים באוסטרליה, משכה את תשומת ליבה של מרגרט דרייר רובינס, רפורמטורית בולטת של התקופה. רובינס הזמינה את הנרי לעבוד עבור "ליגת איגודי העובדות הלאומית של אמריקה" בשיקגו בתור מרצה ועובדת שטח. בתור עובדת שטח ארגנה הנרי סניפים חדשים, ובתור עיתונאית היא הפכה לדמות וקול מפתח בקמפיין לזכויות הצבעה לנשים, ארגון ועדי עובדים, חינוך מקצועי וחקיקה תעסוקתית. 

בין השנים 1907 ל-1925 שימשה הנרי כעורכת, פובליציסטית ומרצה ב-WTUL. להנרי היה תפקיד מרכזי בקידום מעמד הביניים וקידום תמיכה של ארגוני עובדים במטרות החקיקה, החינוך והארגון של הליגה. כשהיא דיברה, הייתה להנרי היכולת לכבוש את הקהל האמריקאי תודות לאמונתה הנחרצת והאנרגיה שהיא הקרינה. 

בעקבות הניסיון האישי שלה באוסטרליה, אמרה הנרי שמתן זכות ההצבעה לנשים שם הוביל לשינויים חיוביים נוספים בגישה כלפי נשים בתעשייה. היא ציינה שהשכר והתנאים במפעלים השתפרו ושבאופן כללי תעשיות הפכו ליותר הומניות. הנרי אמנם הודתה שלא רק נשים היוו את הגורם לשינויים אלו, אבל התעקשה שלכוחן הגדל היה תפקיד מרכזי בסיוע להם.

## שנותיה האחרונות ומורשתה
בשנת 1928 פרשה הנרי לסנטה ברברה. בשנת 1933 חזרה לאוסטרליה לאחר שנפגעה קשות בתקופת השפל הגדול. היא המשיכה בעבודתה גם בחייה המאוחרים, והרכיבה ביבליוגרפיה של כותבות אוסטרליות בשנת 1937. הנרי הלכה לעולמה ב-14 בפברואר 1943.

שני ספריה מביאים תובנות לגבי חייהן של נשות מעמד הפועלים שהיו פעילות בתנועות פרוגרסיביות בתחילת המאה העשרים.

## הערות שוליים

## קישורים חיצוניים

* 

קטגוריה:סופרג'יסטיות
קטגוריה:ילידות 1857
קטגוריה:ילידי 1857
קטגוריה:אוסטרליות שנפטרו ב-1943
קטגוריה:אוסטרלים שנפטרו ב-1943
הדיוויזיה ה-153 (ורמאכט)

**דיוויזיית הגרנדיר ה-153** (בגרמנית: **153. Grenadier-Division**), המכונה לפעמים **דיוויזיית אימון שדה ה-153** (בגרמנית: **153. Feldausbildungs-Division**), הייתה דיוויזיית חי"ר של צבא היבשה הגרמני במהלך מלחמת העולם השנייה. הדיוויזיה הוקמה בדצמבר 1942 על ידי שינוי שמה של דיוויזיית המילואים ה-153, הושמדה על ידי כוחות ברית המועצות פעמיים ולאחר מכן נפרסה מחדש, וסומנה מחדש בפעם האחרונה ב-1945.

## היסטוריה
הדיוויזיה הוקמה כחלק מצו שניתן ב-10 בדצמבר 1942, על ידי שינוי שמה של דיוויזיית המילואים ה-153. הדיוויזיה הייתה מוכנה לראשונה למבצעים, במיוחד להכשרת טירונים לדיוויזיות אחרות בחזית המזרחית, ב-15 בינואר 1943.

דיוויזיית אימוני השדה ה-153, שהוקצתה לקורפוס ההררי ה-49 תחת הארמייה ה-17 באוקטובר 1943, הושמדה על ידי כוחות הצבא האדום במרץ 1944.

דיוויזיית אימוני השדה ה-153 הוקמה מחדש באמצעות קציני המטה ששרדו באפריל בפיקודו של הקורפוס ה-29 תחת הארמייה השישית ולאחר מכן, החל ממאי, תחת פיקודו של הקורפוס ה-72 תחת הארמייה הרומנית השלישית, לפני שהושמדה פעם נוספת באוגוסט 1944 ברומניה לאחר ששירתה לזמן קצר שוב תחת הקורפוס ה-29. הדיוויזיה ה-153 שצוידה בצורה לא מספקת נאלצה לפעול לאחר שהתבקשה מעתודת קבוצת הארמיות על ידי מפקד הקורפוס ה-30, גאורג-וילהלם פוסטל, כאשר פוסטל מצא את עצמו לא מסוגל לסגור את הפערים שהותירו יחידות רומניות נסוגות. הדיוויזיה ה-153 לא הצליחה לעצור את ההסתערות הסובייטית, והובסה במהירות כשהסובייטים המשיכו בהתקדמותם על האגף הימני של הקורפוס ה-30 וכן את ההתקפה החזיתית שלהם על יחידותיו של פוסטל.  ב-20 באוגוסט, הצטווה הקורפוס ה-29 להקים חזית חדשה ממערב לנהר סראט. הוא קיבל את דיוויזיית אימון השדה ה-153 עבור המשימה הזו, יחד עם דיוויזיית הפאנצר ה-13 (שבשלב זה לא נותרו לה טנקים) ודיוויזיות הפאנצרגרנדיר ה-10 ופאנצרבנד בראון. בשלב זה, הדיוויזיה ה-153 הייתה כל כך מדולדלת עד שהיא לא יכלה אפילו לגייס כוח בגודל גדוד.  ב-24 באוגוסט, החזיתות האוקראיניות הסובייטיות השנייה והשלישית כבשו את חוש, חצו את נהר פרוט, ולאחר מכן לכדו את הארמייה הגרמנית השישית, יחד עם כמויות גדולות של דיוויזיות גרמניות,  בין פרוט לדניסטר.

חלקים מהדיוויזיה ברחו לבולגריה, אך לאחר מכן נמסרו בשבי הסובייטי על ידי ההנהגה הבולגרית. מפקד של הדיוויזיה, פרידריך באייר, היה בין אלה שנמסרו לצבא האדום,  ב-11 בספטמבר 1944.

דיוויזיית אימוני השדה ה-153 נפרסה שוב באוקטובר 1944 באזור העורף הגרמני. ב-14 בדצמבר 1944 ניתנו פקודות לחדש את דיוויזיית אימוני השדה ה-153 ללחימה בחזית. הדיוויזיה לחמה אז בהונגריה. שם, היא נלכדה לצד דיוויזיות הפאנצר ה-1 וה-23 בין הדנובה לאגם בלטון. דיוויזיית אימוני השדה ה-153 נדרסה בסופו של דבר בסקשפהרוואר ורק חלקים מהדיוויזיה נמלטו.

שרידים אלו קיבלו את השם דיוויזיית הגרנדיר ה-153, בפברואר 1945. דיוויזיה זו נשארה בלחימה בכיס Německý Brod עד סוף המלחמה. היא הוקצתה לקורפוס ה-29 באפריל ולאחר מכן סיימה את המלחמה בפיקודו של הקורפוס ההררי ה-49, שניהם היו אז חלק מארמיית הפאנצר הראשונה תחת קבוצת ארמיות ויסלה. ב-8 במאי, יום הכניעה הגרמנית, נכבשה דיוויזיית הגרנדיר ה-153 על ידי הכוחות הסובייטיים ב-Německý Brod.

## מפקדים
* דיטר פון בהם-בצינג (10 בדצמבר 1942 – 15 בינואר 1943)
* רנה דה ל'הום דה קורבייר (15 בינואר 1943 – 8 ביוני 1943)
* קורט גרוק (8 ביוני 1943 – 15 ביוני 1944)
* פרידריך באייר (15 ביוני 1944 – אוגוסט 1944)

## קישורים חיצוניים
* דיוויזיית אימוני השדה ה-153 באתר lexikon-der-wehrmacht 
* הדיוויזיה ה-153 באתר lexikon-der-wehrmacht 

## הערות שוליים

153
C'est La Vie (שיר של בסה)

"**C'est La Vie**" (בעברית: "**אלה החיים**") הוא שיר שהוקלט על ידי הזמרת האלבנית בסה בהשתתפות בלדביטס. הוא יצא לאור ב-28 בפברואר 2020, בהוצאה עצמאית, כסינגל השישי מתוך אלבום האולפן החמישי של בסה, *[[Stubborn]]*.

השיר הגיע למקום הראשון במצעד הפזמונים השבועי באלבניה.

## רקע וכתיבה
השיר נכתב והופק על ידי בסה. עטיפתו כוללת תצלום של בסה לבושה בחליפה צהובה ועניבה כחולה. היא עומדת מול מראה בחדר מלתחה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-72.4 אלף השמעות.

## וידאו קליפ
הווידאו קליפ הרשמי של השיר פורסם ב-29 בפברואר 2020.

נכון ליוני 2024 עומד מונה הצפיות של הקליפ על למעלה מ-640 אלף צפיות.

## מיקומי שיא

## היסטוריית יציאות לאור

## הערות שוליים

קטגוריה:שירים באלבנית
A•Live•Night

***A•Live•Night*** (בעברית: **לילה בהופעה חיה**) הוא אלבום האולפן החמישי של הזמרת האלבנית בסה. הוא יצא לאור בשנת 2019 דרך חברת התקליטים של המבצעת, בסה מיוזיק. הוא מונה ארבע עשרה רצועות, כולן מושרות באלבנית.

## רשימת רצועות

## הערות שוליים

קטגוריה:אלבומי בסה
קטגוריה:אלבומים באלבנית
גביע הטוטו 2024/2025

**[[גביע הטוטו]]** לעונת **[[עונת 2024/2025 בליגת העל בכדורגל|2024/2025]]** הוא התחרות ה-40 של מפעל גביע הטוטו, שהוא המפעל השלישי בחשיבותו של הכדורגל הישראלי (אחרי אליפות ליגת העל וגביע המדינה).

## שלב הבתים

עשר הקבוצות שאינן משתתפות במפעלים האירופאים, חולקו לשני בתים על־פי אזור גאוגרפי.

### בית א'

### בית ב'

## מסלול קבוצות אירופה

ארבע הקבוצות המשתתפות בתחרויות של אופ"א מתחילות בשלב נפרד, וזאת כדי להקל עליהן בכמות המשחקים. במשחק הראשון אלופת הליגה ומחזיקת הגביע התמודדו ביניהן (משחק זה היה גם משחק אלוף האלופים), ואילו במשחק השני השתתפו שתי נציגות הליגה אשר נוטלות חלק בקונפרנס ליג.

### אלוף האלופים

### משחק האירופאיות

## משחקי הדירוג
### מקומות 13–14

### מקומות 11–12

### מקומות 9–10

### מקומות 7–8

### מקומות 5–6

## שלבי הנוקאאוט
### סיכום

### חצי הגמר

### גמר

## דירוג סופי

## סטטיסטיקה
### שערים

## ראו גם
* עונת 2024/2025 בליגת העל בכדורגל
* גביע המדינה בכדורגל 2024/2025
* גביע הטוטו לאומית 2024/2025

## הערות שוליים

קטגוריה:עונות בתחרויות כדורגל בישראל
קטגוריה:2024 בישראל: כדורגל
קטגוריה:תחרויות כדורגל ב-2024
קטגוריה:2025 בישראל: כדורגל
קטגוריה:תחרויות כדורגל ב-2025
משפט הסה-מינקובסקי

בתורת המספרים, **משפט הסה-מינקבסקי** הוא משפט יסודי הנותן תנאים מספיקים והכרחיים לפתירות של משוואה ריבועית מעל שדות מספרים. חוץ מהמקרה (הקל יותר) של משוואות ממעלה 1, אין תוצאות כלליות דומות עבור משוואות מדרגות אחרות. המשפט הוכח על ידי הרמן מינקובסקי עבור שדה המספרים הרציונלים והוכלל לכל שדות המספרים על ידי הלמוט הסה.

## ניסוח

המשפט עוסק בפתרונות למשוואה

(1)  q(x_1,\ldots,x_n)=0 

כאשר  q(x_1,\ldots,x_n)  היא תבנית ריבועית לא מנוונת מעל שדה מספרים F. למשוואה (1) יש תמיד את הפתרון שבו כל המשתנים הם אפס; כל פתרון אחר נקרא לא טריוויאלי.

**משפט הסה-מינקובסקי:** התנאים הבאים שקולים:
# למשוואה (1) יש פתרון לא טריוויאלי בשדה F.
# לכל הערכה v של F, למשוואה (1) יש פתרון לא טריוויאלי בהשלמה  F_v .

## שימושים

במקרים רבים, בדיקת קיום פתרונות בשדה מקומי קלה יותר מבדיקת קיום פתרונות בשדה מספרים. לדוגמה, יש אלגוריתם פשוט שבודק האם קיימים פתרונות למשוואה ריבועית בשדה מקומי. מעובדה זו ומגרסה אפקטיבית של משפט הסה-מינקובסקי מקבלים שיש אלגוריתם שמחליט האם למשוואה ריבועית יש פתרון מעל שדה מספרים. קיום אלגוריתם דומה למשוואות מדרגות גבוהות יותר הוא בעיה פתוחה שקשורה לבעיה העשירית של הילברט.

שימוש אחר של משפט הסה-מינקובסקי הוא למיון תבניות ריבועיות מעל שדות מספרים. ממשפט הסה-מינקובסקי נובע ששתי תבניות הן שקולות מעל שדה מספרים אם ורק אם הן שקולות מעל כל השלמה שלו.

## לקריאה נוספת
* J.P. Serre, **A course in arithmetic**, Springer-Verlag, 1973

## קישורים חיצוניים
* 

קטגוריה:משפטים בתורת המספרים